Gizonezkoen Euskal Errugbi Txapelketa

Gizonezkoen Euskal Errugbi Txapelketa, izen ofiziala Euskal Liga, Euskadiko Errugbi Federazioak antolatzen duen errugbi txapelketa da. Bi mailatan banaturik dago. EAEko, Nafarroako eta Errioxako taldeek parte hartzen dute, eta 2018tik Lapurdiko Sarako Izarrak ere. Gaur egun Espainiar Estatuko hirugarren mailari dagokio, eta irabazleak Ohorezko B mailara igotzeko promozioa jokatzeko eskubidea du. 2014 arte, Lehenengo Nazional maila ere egon zen tartean.

 Lehiaketa sistema 
Euskal Ligaren barnean Araba, Bizkaia, Gipuzkoa, Nafarroa eta Errioxako taldeak daude. 2018an Sarako Izarra Rugby talde lapurtarra ere sartu zen. 2016-17 denboralditik aurrera, taldeak bi mailatan antolaturik daude. Lehen mailan 10 talde daude eta bi itzuliko liga jokatzen dute, denak denen aurka. Txapelduna Ohorezko B mailara igotzeko play-offetarako sailkatzen da. Bigarren mailan, talde kopuruaren arabera, bi edo hiru multzo egiten dira. Urte batzuetan hirugarren maila ere osatu da.

Ligako puntuak honela banatzen dira:
 garaipena: 4 puntu
 berdinketa: 2 puntu
 erasoko bonusa, 4 entsegu edo gehiago lortzen dituen taldeari: puntu bat
 defentsako bonusa, 7 puntu edo gutxiagoko aldeaz galtzen duen taldeari: puntu bat

 Lehen maila 
 Denboraldia  Txapelduna  Bigarrena 2000-01  Club Atlético San Sebastián  Gaztedi 2001-02  Getxo B  Ximut Zarautz 2002-03  Getxo B  Elorrio 2003-04  Ximut Zarautz  Bera Bera 2004-05  Kakarraldo  Gaztedi 2005-06  Eibar  Kakarraldo 2006-07  Zarautz  Getxo B 2007-08  Zarautz  Mungia 2008-09  Ordizia B  Santander 2009-10  Bera Bera B  Gernika B 2010-11  Gernika B  R.C. Rioja 2011-12  Universitario Bilbao  Irun  2012-13  La Unica  Getxo B 2013-14  BRT Menditarrak  Ordizia B 2014-15  Ordizia B  Universitario Bilbao 2015-16  Gaztedi  Universitario Bilbao 2016-17  La Unica  Gaztedi 2017-18  La Unica  Ordizia B 2018-19  Universitario Bilbao  Gaztedi 2019-20COVID-19 pandemiaren erruz, 2020ko martxoan liga bertan behera gelditu zen, eta une hartan zegoen sailkapena ofizial bihurtu. La Unica  Durango 2020-21  Sarako Izarra  Durango 2021-22  La Unica  Sarako Izarra 2022-23  Elorrio  Getxo B 2023-24  Universitario Bilbao B  Elorrio 2024-25 Elorrio  Universitario Bilbao B

 Oharrak 

 Erreferentziak 

 Kanpo estekak 

Kategoria:Euskal Herriko errugbia